CELEX: 52017PC0175
Language: lt
Date: 2017-05-12 00:00:00
Title: Rekomendacija TARYBOS SPRENDIMAS kuriuo suteikiami įgaliojimai pradėti derybas dėl Europos Sąjungos ir Pasaulinio žaliojo augimo instituto susitarimo

EUROPOS KOMISIJA
            Briuselis, 2017 05 12
            COM(2017) 175 final
            This document was downgraded/declassifiedDate: 21/06/2017By: Yvon SlingenbergAuthority: DG CLIMA
            Rekomendacija
            TARYBOS SPRENDIMAS
            kuriuo suteikiami įgaliojimai pradėti derybas dėl Europos Sąjungos ir Pasaulinio žaliojo augimo instituto susitarimo
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               Siekiant remti ir skatinti besivystančių šalių ir besiformuojančios rinkos ekonomikos šalių įtraukų ir tvarų ekonomikos augimą, 2012 m. įsteigta tarptautinė organizacija Pasaulinio žaliojo augimo institutas (angl. Global Green Growth Institute, GGGI). Šios organizacijos tikslas – per stiprų, įtraukų ir tvarų žaliąjį augimą padaryti pasaulį atsparesnį, o misija – remti šalių perėjimą prie žaliojo augimo modelio padedant joms rengti ir įgyvendinti strategijas, kuriomis vienu metu siekiama sumažinti skurdą, padidinti socialinę įtrauktį, ekologinį tvarumą ir ekonomikos augimą.
            
            
               2015 m. gruodžio mėn. pagal JTBKKK priimtame Paryžiaus susitarime numatyta užtikrinti, kad pasaulio temperatūra padidėtų gerokai mažiau kaip 2° C, palyginti su ikipramoniniu lygiu, ir siekti, kad ji pakiltų ne daugiau kaip 1,5° C. Tai reiškia, kad visas pasaulis turi dar aktyviau kovoti su klimato kaita. Kiekviena JTBKKK šalis yra nacionaliniu lygmeniu nusistačiusi įpareigojančius veiksmus (angl. NDC) ir priemones, kuriomis  ji ketina tų tikslų siekti. Šalys taip pat susitarė, kad, norint didinti atsparumą klimato kaitos poveikiui ir sumažinti šiltnamio efektą sukeliančių dujų kiekį (ŠESD), svarbu kurti ir viena kitai perduoti technologijas.
            
            
               Tam, kad būtų įgyvendintas Paryžiaus susitarimas, visos šalys privalo gerokai sustiprinti tarptautines pastangas ir išlaikyti jų užmojį, kad ŠESD kiekis būtų kuo labiau sumažintas per kuo trumpesnį laiką. Paryžiaus susitarime pripažįstama, kad besivystančioms šalims reikės pagalbos jų klimato srities planams įgyvendinti.
            
            
               Taigi šiomis aplinkybėmis GGGI iškilo kaip pagrindinis tarptautinis žaliojo augimo skatinimo subjektas. Tapusi GGGI nare, Sąjunga galėtų šiame forume stiprinti savo klimato srities diplomatiją besivystančių šalių ir besiformuojančios rinkos ekonomikos šalių atžvilgiu ir prisidėti pasidalydama savo vertinga patirtimi, sukaupta plėtojant Sąjungos klimato politiką. Kadangi GGGI orientuotas į visapusiškas žaliojo augimo strategijas, tai padės išnaudoti klimato srities tikslų ir „Darnaus vystymosi darbotvarkėje iki 2030 m.“ nustatytų darnaus vystymosi tikslų sinergiją. 
            
            
               Siūloma pradėti derybas su GGGI dėl ES narystės jame, o ne pasinaudoti kita galimybe – prisijungti prie Susitarimo dėl GGGI įsteigimo. Toks pasiūlymas grindžiamas tuo, kad, prieš ES tampant GGGI nare, reikėtų išsiaiškinti Sąjungos, kaip būsimos šios tarptautinės organizacijos narės, balsavimo teises. 
            
            
               •
                     Suderinamumas su toje pačioje politikos srityje galiojančiomis nuostatomis
            
            
               Norint užtikrinti, kad temperatūra pakiltų gerokai mažiau kaip 2° C, Paryžiaus susitarimas turi būti iš tiesų visuotinis ir veiksmingas. Visos šalys turėtų pradėti įgyvendinti savo nacionaliniu lygmeniu nustatytus įpareigojančius veiksmus. Būdama GGGI nare Sąjunga galėtų:
            
            
               –paskatinti esamas ir būsimas GGGI nares įgyvendinti savo pagal Paryžiaus susitarimą nacionaliniu lygmeniu nustatytus įpareigojančius veiksmus ir didinti jų užmojį, pavyzdžiui, pasidalydama pagal žaliojo augimo strategiją išplėtotos ir įgyvendintos gerosios praktikos pavyzdžiais;
            
            
               –bendradarbiauti su GGGI pagal Sąjungos klimato srities diplomatijos strategiją, visiškai atsižvelgiant į tai, kad reikia užtikrinti kuo didesnę klimato srities tikslų ir darnaus vystymosi tikslų įgyvendinimo sinergiją; 
            
            
               –politiniu ir ekspertų lygmenimis keistis gerosios praktikos pavyzdžiais, kurių Sąjunga yra daug sukaupusi plėtodama ir įgyvendindama savo klimato strategijas.
            
            
               •
                     Suderinamumas su kitomis Sąjungos politikos sritimis
            
            
               
                  Į žaliąjį ir tvarųjį augimą orientuota GGGI veikla yra akivaizdžiai susijusi su aplinkos ir vystymosi reikalais, taip pat su atsinaujinančiosios energijos ir energijos vartojimo efektyvumo politika.
               
            
            
               2.
                     TEISINIS PAGRINDAS, SUBSIDIARUMAS IR PROPORCINGUMAS
            
            
               •
                     Teisinis pagrindas
            
            
               Sutarties dėl Europos Sąjungos veikimo (SESV) 216 straipsnyje nustatyta, kad Sąjunga gali sudaryti susitarimą su tarptautine organizacija. 218 straipsnyje nustatyta susitarimo su tarptautine organizacija sudarymo tvarka, o 218 straipsnio 3 dalyje išsamiai išdėstyta Komisijos skyrimo Sąjungos derybininke tvarka.
            
            
               
                   •
                        Subsidiarumas (neišimtinės kompetencijos atveju) 
               
            
         
         
            
               Klimato kaita yra tarpvalstybinė problema. Kovos su klimato kaita veiksmus būtina derinti pasaulio ir Europos mastu, todėl Sąjungos veiksmai atitinka subsidiarumo principą. SESV 191 straipsnyje nurodyta Sąjungos kompetencija aplinkos, įskaitant su klimato kaita susijusius klausimus, srityje.
            
            
               Jei Sąjunga būtų GGGI narė, ji su visomis valstybėmis narėmis galėtų dalytis GGGI žiniomis ir gerosios praktikos pavyzdžiais, be to, Sąjunga galėtų savo tarptautiniams partneriams politiniu ir diplomatiniu lygmenimis kuo plačiau paskleisti žinią apie kovą su klimato kaita.
            
            
               •
                     Proporcingumas
            
            
               Rekomendacija priimti Tarybos sprendimą pradėti derybas dėl Sąjungos narystės GGGI yra proporcinga priemonė: tai minimalus teisinis ir pats paprasčiausias žingsnis, kuris turi būti padarytas siekiant Sąjungos narystės.
            
            
               •
                     Pasirinkta priemonė
            
            
               
                  Tarybos sprendimo priėmimas numatytas SESV 218 straipsnio 3 dalyje.
               
               
                   3.
                        EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
               
            
            
               •
                     Ex post vertinimas / galiojančių teisės aktų tinkamumo patikros
            
            
               
                  Netaikoma.
               
            
            
               •
                     Konsultacijos su suinteresuotosiomis šalimis
            
            
               
                  Netaikoma. Tačiau apie savo ketinimą prašyti Tarybos leidimo Sąjungos vardu pradėti derybas dėl Sąjungos narystės GGGI Komisija 2016 m. lapkričio 8 d. paskelbė savo interneto svetainėje, skirtoje geresnio reglamentavimo klausimams. Nuo 2016 m. lapkričio 8 d. iki 2017 m. sausio 12 d. (laikotarpį, per kurį buvo galima teikti atsiliepimus) jokių suinteresuotųjų šalių pastabų negauta.
               
            
            
               •
                     Tiriamųjų duomenų rinkimas ir naudojimas
            
            
               
                  Netaikoma.
               
            
            
               •
                     Poveikio vertinimas
            
            
               
                  Poveikio vertinimas nebuvo atliktas, nes Tarybos sprendimas, kuriuo leidžiama pradėti derybas dėl Sąjungos narystės GGGI, jokio tiesioginio poveikio Komisijos biudžetui neturi ir valstybės narės neturi imtis jokių su juo susijusių veiksmų.
               
               
                  Vis dėlto Komisija įvertino alternatyvos – nesiimti jokių veiksmų – poveikį. Scenarijus, pagal kurį nesiimama jokių veiksmų, reikštų, kad tik kelios Sąjungos valstybės narės yra GGGI narės (nuo šios tarptautinės organizacijos įsteigimo 2012 m. jos narėmis tapo Danija ir Jungtinė Karalystė, neseniai prisijungė ir Vengrija). Tokiu atveju mažai tikėtina, kad GGGI būtų pristatyta plati Sąjungos patirtis žaliojo augimo klausimais ir kad organizacija būtų maksimaliai pasinaudota Sąjungos klimato srities diplomatijos tikslais.
               
               
                  Todėl pirmenybė teikiama Sąjungos narystei GGGI, kuri ir siūloma šiame pasiūlyme. Siūloma, kad Sąjunga taptų dalyvaujančiąja šios organizacijos nare ir nemokėtų jai finansinio įnašo (GGGI įstatų 3 straipsnis). 
               
            
            
               •
                     Reglamentavimo tinkamumas ir supaprastinimas
            
            
               
                  Netaikoma.
               
            
            
               •
                     Pagrindinės teisės
            
         
         
            
               
                  Netaikoma.
               
               
                   4.
                        POVEIKIS BIUDŽETUI
               
               
                  Sąjungos narystė GGGI jokio tiesioginio poveikio ES biudžetui neturės.
               
            
            
               5.
                     KITI ELEMENTAI
            
            
               •
                     Įgyvendinimo planai ir stebėsena, vertinimas ir ataskaitų teikimo tvarka
            
            
               Netaikoma, nes valstybės narės neturi imtis jokių su Tarybos sprendimu derėtis dėl narystės GGGI susijusių veiksmų.
            
            
               •
                     Aiškinamieji dokumentai (direktyvoms)
            
            
               
                  Netaikoma.
               
            
            
               •
                     Išsamus konkrečių šio pasiūlymo nuostatų paaiškinimas
            
            
               Komisija rekomenduoja, kad:
            
            
               –Taryba įgaliotų Komisiją pradėti ir vesti derybas dėl Sąjungos narystės GGGI; 
            
            
               –Komisija šias derybas vestų konsultuodamasi su specialiu komitetu, kaip nustatyta atitinkamose SESV nuostatose; 
            
            
               –Taryba patvirtintų prie šios rekomendacijos pridedamus derybinius nurodymus.
            
            
               Rekomendacija
            
            
               TARYBOS SPRENDIMAS
            
            
               kuriuo suteikiami įgaliojimai pradėti derybas dėl Europos Sąjungos ir Pasaulinio žaliojo augimo instituto susitarimo
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 218 straipsnio 3 ir 4 dalis,
            
            
               atsižvelgdama į Europos Komisijos rekomendaciją,
            
            
               kadangi: 
            
         
         
            
                
            
            
               (1)šiuo metu tik kelios Sąjungos valstybės narės yra Pasaulinio žaliojo augimo instituto (toliau – GGGI) narės
                  1
               . Todėl mažai tikėtina, kad GGGI būtų pristatyta plati Sąjungos patirtis žaliojo augimo klausimais ir kad organizacija būtų maksimaliai pasinaudota Sąjungos klimato srities diplomatijos strategijos tikslais;
            
            
               (2)klimato kaita yra tarpvalstybinė problema. Kovos su klimato kaita veiksmus būtina derinti pasaulio ir Europos mastu, todėl Sąjungos veiksmai atitinka subsidiarumo principą. SESV 191 straipsnyje nurodyta Sąjungos kompetencija aplinkos, įskaitant su klimato kaita susijusius klausimus, srityje;
            
            
               (3)jei Sąjunga būtų GGGI narė, ji su visomis valstybėmis narėmis galėtų dalytis GGGI žiniomis ir gerosios praktikos pavyzdžiais. Be to, Sąjunga galėtų savo tarptautiniams partneriams politiniu ir diplomatiniu lygmenimis kuo plačiau paskleisti žinią apie kovą su klimato kaita;
            
            
               (4)
                     GGGI orientuotas į visapusiškas žaliojo augimo strategijas, todėl Sąjungos narystė GGGI padėtų išnaudoti klimato srities tikslų ir „Darnaus vystymosi darbotvarkėje iki 2030 m.“ nustatytų darnaus vystymosi tikslų sinergiją;
            
            
               (5)todėl Komisija turėtų būti įgaliota Europos Sąjungos vardu pradėti derybas siekiant sudaryti susitarimą dėl Sąjungos narystės GGGI,
            
            
               PRIĖMĖ ŠĮ SPRENDIMĄ: 
            
            
               1 straipsnis
            
            
               Komisija įgaliojama Sąjungos vardu derėtis dėl susitarimo dėl Sąjungos narystės Pasaulinio žaliojo augimo institute.
            
            
               2 straipsnis
            
            
               Derybiniai nurodymai išdėstyti priede.
            
            
               3 straipsnis
            
            
               Derybos vedamos konsultuojantis su [specialaus komiteto pavadinimas, kurį įrašo Taryba].
            
            
               4 straipsnis
            
            
               Šis sprendimas skirtas Komisijai.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  Nuo šios tarptautinės organizacijos įsteigimo 2012 m. jos narėmis tapo Danija ir Jungtinė Karalystė, neseniai prisijungė ir Vengrija.
               
            
      
    ---documentbreak--- 
      
         
               EUROPOS KOMISIJA
            Briuselis, 2017 05 12
            COM(2017) 175 final
            This document was downgraded/declassifiedDate: 21/06/2017By: Yvon SlingenbergAuthority: DG CLIMA
            PRIEDAS
            prie Rekomendacijos dėl
            TARYBOS SPRENDIMOkuriuo suteikiami įgaliojimai pradėti derybas dėl Europos Sąjungos irPasaulinio žaliojo augimo instituto susitarimo
            Derybų dėl Europos Sąjungos ir Pasaulinio žaliojo augimo instituto susitarimo dėl Sąjungos narystės Pasaulinio žaliojo augimo institute nurodymai
            
               
         
         
            
               PRIEDAS 
               Derybų dėl Europos Sąjungos ir Pasaulinio žaliojo augimo instituto susitarimo dėl Sąjungos narystės Pasaulinio žaliojo augimo institute nurodymai
            
            
            
               1.Komisija siekia užtikrinti, kad susitarimas dėl Sąjungos narystės Pasaulinio žaliojo augimo institute (toliau – GGGI) derėtų su atitinkamais Sąjungos teisės aktais.
            
            
               2.Komisija veda derybas laikydamasi atitinkamų galiojančių Sąjungos teisės aktų ar suderintų Sąjungos pozicijų, dėl kurių susitariama konkrečiai šioms deryboms šio Tarybos sprendimo 3 straipsnyje nurodytame specialiame valstybių narių atstovų komitete arba Taryboje.
            
            
               3.Komisija praneša Tarybai apie derybų rezultatus ir prireikus informuoja apie visas derybų metu kilusias problemas.